ཐེབས་རྩ་ཁང་དེས།འཛམ་གླིང་གི་མི་འབོར་ཆེ་ཤོས་ཨང་གཉིས་པ་སྟེ།མི་གྲངས་ཐེར་འབུམ་༡།༣གནས་པའི་རྒྱ་གར་ནང་།བུད་མེད་ལ་བཙན་གཡེམ་དང་མཐོང་ཆུང་།དེ་བཞིན་རིག་གཞུང་དང་རིགས་རུས།སྲོལ་རྒྱུན་གོམས་སྲོལ་སོགས་ཀྱི་དབྱེ་འབྱེད།ད་དུང་བུད་མེད་ཉོ་ཚོང་དང་ལོ་ཚོད་མི་ཟིན་པར་ལས་བཀོལ་དང་བྲན་གཡོག་སོགས་སུ་བཀོལ་སྤྱོད་གཏོང་གི་ཡོད་པ་བཅས་ཀྱི་ཉེན་ཁ་ཆེན་པོ་འདུགཅེས་བརྗོད་ཡོད་པ་དང་།ཞིབ་འཇུག་གྲུབ་ཐོའི་ནང་དམིགས་བསལ་ཕྱི་ལོ་༢༠༡༢ལོར་ཇོ་ཊི་སི་ཧིན་འབོད་པའི་ལོ་ན་༢༣ཡིན་པའི་སློབ་ཕྲུག་བུ་མོ་ཞིག་ལ་ཕོ་གསར་འགས་བཙན་གཡེམ་བཏང་རྗེས་བསད་ཡོད་པའི་གནས་ཚུལ་ཐེར་འདོན་བྱས་འདུག་ལ།བཙན་གཡེམ་དོན་རྐྱེན་དེས་རྒྱ་གར་ནང་ངོ་རྒོལ་ཟིང་ཆ་དྲག་པོ་བསླངས་པ་མ་ཟད་རྒྱལ་སྤྱིའི་སྤྱི་ཚོགས་ཀྱིས་ཀྱང་དོ་སྣང་བྱེད་ཡུལ་ཞིག་ཆགས་ཡོད་པ་རེད།